Het zij comen te rechte inde banc voir meye en scepen
van loven jan beyard bastart voir hem en als momboir
lijsbetten vander meren zijns wijfs Welc jan van inden
jare xiiii lvi marcij xxix comen en beleit is tot
allen den goeden have en erve jans wilen hazarts vand
vuren welc beleit steet en sculdich is te bliven onder
scepen en inder scepen register mits der condicien
die dair na volght onder den schoutbrief staen hier
verhaelt van worde te worde Te weten Item is vorwde
dat de voirs gehuyssche oft deen van hen metten vors
brieve alst hen gelieft sullen mogen doen leiden tot
allen den goeden have en erve des vors jans hasarts
om de selve goede also lange als de selve jan hazart
en ka sijn wijf oft deen van hen lanxst leven sullen
Ite
dair mede bescudden Ende vort na huer beider doot
en niet eer te trecken en taenverden de helicht
van allen den goeden des vors jans hazarts en sr
en niet meer in deen zijde en wouten mychiels
vander vuren in dande Alse vanden erfgoeden hier
na genoempt Te weten vander helicht vander came
gelegen ter vuen achter de kercke Item vand helicht
van eene hove metten lande geheten rijkart gelege
ter vuren Ende vand helicht van eenen stuck lants
gelegen ter vuen aende kiste Welcke goede de vors
tan beyard alse voir deen helicht aensprack seggen
dat de vors wilen jan hasart met katlijnen peerchevaels
sijnen lesten wijve die ondermoed was vand vorscr
lijsbetten vander meren des vors jans beyards wijf de
vors goede cocht ende gecreegh en dat zij die huen
heylic tsamen staende hielden en besaten als hue wettich